Jelaskan Venera 13 and 14 dari Venera dalam bahasa melayu

Kenderaan penurun/pendarat mengandungi kebanyakan peralatan dan elektronik, dan tutup dengan antena. Reka bentuk ini adalah serupa dengan Pendarat Venera 9-12 lebih awal. Ia membawa pralatan untuk mengambil ukuran saintifik tanah dan atmosfera sebaik sahaja mendarat, termasuk kamera, mikrofon, gerudi dan penguji permukaan, dan seismometer. Ia juga mempunyai alat untuk merakam pelepasan elektrik semasa fasa penurunan melalui atmosfera Zuhrah.

Kedua-dua kapal penurun mendarat kira-kira 950 kilometer (590 batu) berjauhan, hanya sebelah timur dari unjuran kawasan tinggi yang dikenali sebagai Wilayah Phoebe. Pendarat Venera 13  bertahan selama 127 minit, dan pendarat Venera 14 bertahan untuk 57 minit, di mana reka bentuk tempoh bertahan yang dirancang adalah hanya untuk 32 minit. Kenderaan Venera 14 berhadapan nasib malang kerana penutup kamera yang dipelanting jatuh di bawah lengan penguji kemampatan permukaan, dan mengembalikan maklumat mengenai kebolehmampatan penutup kanta dan bukannya permukaan Zuhrah. Kenderaan yang mendarat memancar data kapada bas, yang bertindak sebagai geganti data ketika ia terbang melintasi Zuhrah.